**KAUNO RAJONO SAVIVALDYBĖS IŽDO**

**2023 M. RUGSĖJO 30 D. FINANSINIŲ ATASKAITŲ RINKINIO**

**A I Š K I N A M A S I S R A Š T A S**

2023 11 17

1. **BENDROJI DALIS**

Kauno rajono savivaldybės iždas (toliau-Savivaldybės iždas) yra juridinio asmens teisių neturintis fondas, Savivaldybės ištekliams kaupti, valdyti ir naudoti.

Kauno rajono savivaldybės administracija yra biudžetinė įstaiga, kodas 188756386, adresas: Savanorių pr. 371, Kaunas.

Kauno rajono savivaldybės iždo apskaitą tvarko ir finansinių ataskaitų rinkinį rengia administracijos struktūrinis padalinys – Biudžeto ir finansų skyrius.

Savivaldybės iždas neturi kontroliuojamų, asocijuotų subjektų, filialų ir kitų struktūrinių padalinių.

Savivaldybės iždo finansiniai metai sutampa su kalendoriniais metais.

2023 m. III ketvirčio Savivaldybės iždo finansinių ataskaitų rinkinys sudarytas pagal 2023 m. rugsėjo 30 d. apskaitos duomenis.

Savivaldybės iždas naudojasi Luminor Bank AS, AB SEB ir AB Citadele bankuose esančiomis atsiskaitomosiomis sąskaitomis.

Kauno rajono savivaldybės iždo paskirtis – užtikrinti efektyvų ir racionalų Savivaldybės finansinių išteklių valdymą ir jų naudojimą Savivaldybės tarybos patvirtintoms socialinėms ir ekonominėms bei kitoms programoms įgyvendinti, Savivaldybės biudžetinėms įstaigoms išlaikyti ir viešųjų paslaugų teikimui organizuoti.

Savivaldybės iždo finansinių ataskaitų rinkinys sudarytas eurais. Reikšmingų įvykių, kurie gali turėti įtakos 2023 metais Savivaldybės iždo veiklai, nebuvo.

**II. APSKAITOS POLITIKA**

Nuo 2010 m. sausio 1 d. Savivaldybės administracijos Biudžeto ir finansų skyrius savivaldybės iždo apskaitą tvarko ir finansinių ataskaitų rinkinį rengia pagal Viešojo sektoriaus apskaitos ir finansinės atskaitomybės standartus (toliau – VSAFAS).

Perėjimo prie VSAFAS dieną Savivaldybės administracijos Biudžeto ir finansų skyrius pagal VSAFAS įvertino, pripažino ir naujojo sąskaitų plano registravimo sąskaitose užregistravo pradinius likučius, vadovaujantis 26-uoju Viešojo sektoriaus apskaitos ir finansinės atskaitomybės standartu ,,Išteklių fondo apskaita ir finansinių ataskaitų rinkinys“ ir kitais VSAFAS.

Savivaldybės iždo ketvirtinį finansinių ataskaitų rinkinį sudaro šios ataskaitos:

- finansinės būklės ataskaita;

- veiklos rezultatų ataskaita;

- sutrumpintas aiškinamasis raštas.

Kauno rajono savivaldybės iždo finansinių ataskaitų rinkinį rengia administracijos struktūrinis padalinys – Biudžeto ir finansų skyrius. Apskaitoje ūkinės operacijos ir įvykiai registruojami ir finansinės ataskaitos sudaromos taikant šiuos bendruosius apskaitos principus:

* + kaupimo;
  + subjekto;
  + veiklos tęstinumo;
  + periodiškumo;
  + pastovumo;
  + piniginio mato;
  + palyginimo;
  + atsargumo;
  + neutralumo;
  + turinio viršenybės prieš formą.

**III. AIŠKINAMOJO RAŠTO PASTABOS**

**FINANSINĖS BŪKLĖS ATASKAITA**

1. **Ilgalaikis finansinis turtas.**

Vadovaujantis Valstybės kontrolės ataskaita, banko atsiskaitomojoje sąskaitoje esantys pinigai, skirti Valstybės garantijų turėtojams, perkelti ir apskaitoje atvaizduoti kaip Kitas ilgalaikis finansinis turtas, kuris sudaro 11785,89 Eur.

1. **Išankstiniai apmokėjimai.**

2023 m. III ketvirtį į išankstinius apmokėjimus priskaityta LR Ekonomikos ir inovacijų ministerijai sumokėtas Žemės nuomos mokestis gautas iš LEZ kaip avansas, kuris sudaro 1370716,63 Eur.

**3. Gautini mokesčiai ir socialinės įmokos.**

2023 m. rugsėjo 30 d. Savivaldybės iždas pagal Valstybinės mokesčių inspekcijos prie Finansų ministerijos ir Kauno rajono savivaldybės administracijos pateiktas pažymas sukaupė 811345,09 Eur gautinų mokesčių.

**4.Gautinos sumos už turto naudojimą, parduotas prekes, turtą, paslaugas.**

Savivaldybės iždas pagal pateiktas viešojo sektoriaus subjektų pažymas užregistravo pervestinas ir gautinas sumas 1166,15 Eur valstybinės žemės nuomos mokesčio.

**5. Sukauptos gautinos sumos.**

Sukauptos gautinos sumos 2023 m. rugsėjo 30 d. sudarė 2765556,40 Eur, iš jų 60677,19 Eur – žemės nuomos mokesčio; 2287214,76 Eur iš valstybės biudžeto.

**6. Kitos gautinos sumos.**

Savivaldybės iždas 2023 m. rugsėjo 30 d. kitose gautinose sumose užregistravo 382813,82 Eur valstybės ir vietinių rinkliavų.

**7. Pinigai ir pinigų ekvivalentai.**

Savivaldybės iždo atsiskaitomosiose sąskaitose ataskaitinio laikotarpio pabaigoje liko nepanaudota savivaldybės biudžeto lėšų – 11729179,12 Eur.

**8. Finansavimo sumos.**

Detalesnė informacija apie finansavimo sumų panaudojimą per ataskaitinį laikotarpį pateikiama 20-ojo VSAFAS „Finansavimo sumos“ 4 priede.

**9. Finansiniai įsipareigojimai.**

Ilgalaikės paskolos sudaro 10319749,92 Eur ir 488876,02 Eur – ilgalaikių paskolų einamųjų metų dalis.

**10. Ilgalaikiai ir trumpalaikiai įsipareigojimai.**

Trumpalaikiai įsipareigojimai – 12747439,49 Eur, iš kurių 5744704,32 Eur sudaro mokėtinos finansavimo sumos asignavimų valdytojams, 1699905,86 Eur yra ateinančių laikotarpių pajamos – LEZ avansinis mokestis už žemės nuomą, 5206986,57 Eur biudžetinių įstaigų pajamos ir infrastruktūros mokestis ir kt. mokėtinos sumos.

**11. Grynasis turtas.**

Sukauptas deficitas 2023 m. rugsėjo 30 d. sudarė – (-7051819,57) Eur.

**VEIKLOS REZULTATŲ ATASKAITA**

**1. Pagrindinės veiklos pajamos.**

Iždo pagrindines veiklos pajamas sudaro: finansavimo pajamos – 267,48 Eur, mokesčių pajamos – 74580561,87 Eur.

**2. Pagrindinės veiklos sąnaudos.**

Viešojo sektoriaus ir kitų subjektų finansavimo sąnaudos per ataskaitinį laikotarpį sudaro 75838496,02 Eur, kitos – 2515,63 Eur.

**3.Pagrindinės veiklos perviršis ar deficitas.**

2023 m. rugsėjo 30 d. Savivaldybės iždo pagrindinės veiklos deficitas sudaro – (-1266938,20) Eur.

**4. Kitos veiklos rezultatas.**

Kitos veiklos rezultatas teigiamas, jį sudaro 3563969,35 Eur.

**5. Finansinės investicinės veiklos rezultatas.**

Finansinės ir investicinės veiklos sąnaudas per ataskaitinį laikotarpį sudarė bankams už suteiktas paskolas priskaičiuotos 283962,26 Eur palūkanų. Finansinės ir investicinės veiklos pajamas sudarė 78829,26 Eur – apskaičiuotų palūkanų, 126815,24 Eur – baudų ir delspinigių. Iš viso finansinės investicinės veiklos rezultatas 2023 m. rugsėjo 30 d. yra teigiamas 34255,92 Eur.

**6. Grynasis perviršis ar deficitas.**

2023 m. rugsėjo 30 d. grynasis perviršis – 2331287,07 Eur.

Kauno rajono savivaldybės administracijos Biudžeto ir finansų skyriuje nenumatomas restruktūrizavimas arba veiklos nutraukimas. Po paskutinės ataskaitinio laikotarpio dienos reikšmingų įvykių nenustatyta. Sprendimų dėl teisinių ginčų nepriimta.

Administracijos direktorius Šarūnas Šukevičius

Biudžeto ir finansų skyriaus vedėja Dalia Kupratienė